Document ID: /roh_data/filtered/fineweb-2-filterrobots_roh.jsonl.gz/23083

En il chantun Berna vai per dus sezs – e Hans Stöckli da la PS e la president da la partida verda Regula Rytz van cunter ils burgais Hans Salzmann da la PPS e Christa Markwalder da la PLD.
Liberals en il Tessin sut squitsch
En il Tessin n’han ni Filippo Lombardi (PCD) ni in dals novs candidats cuntanschì il pli absolut en l’emprim scrutini. Davos Lombardi è sa rangà ils 20 d’october Marco Chiesa da la PPS, anc avant Giovanni Merlini ch’avess da defender il sez per ils liberals. Era en la cursa è la socialdemocrata Marina Carobbio.
Era a Son Gagl vai anc per omadus sezs. Las meglras cartas han ils cussegliers d’enfin uss, Benedikt Würth (PCD) e Paul Rechsteiner (PS). Il candidat da la PPS Roland Rino Büchel ha era il sustegn da la PLD.
Sezs pussaivels per ils Verds
A Turitg cumbattan la verda Marionna Schlatter ed il liberal Ruedi Noser per il sez ch’è anc liber. A Zug vai anc per il sez ch’ils liberals avevan fin uss – per quel cumbattan la PLD, la PPS ed la Alternativa – ils Verds. A Soloturn sto Roberto Zanetti da la PS defender ses sez cunter Christian Imark da la PPS.
RR novitads 06:00